Gedigte Omnibus: Rooi Aarde en Droomland toe – wolfshadowwhispers
Graag deel ek met julle twee ou kort gedigte wat ek al lankal hier wou opsit Rooi Aarde en Droomland Toe.
Die ironie van die metafoor laat dit droewig reën in my hart
waar reën eers kom dans het
is krake en barste nou
‘n morbiede eulogie van gisters
van vetjare verby, maerjare wat bly
my voet speel-speel
met ‘n ou springbok rand muntstuk
tot rooi aarde hom ook
Nag nag my bootjie wag
Klaasvakie die ou bitterbek
Maak my nou stapel gek
My oë dra vragte sand vanaand
My bootjie na droomland wieg op die strand
Gedigte kopiereg (c) 2015 Allen Simpson
Foto Kopie reg (c) 2015 allen simpson & Hanneliese Bredell
Fotos geneem te Lydenburg Begrafplaas Julie 2015
Aarde, Droogte, droom, Rooi, Slaap
8 thoughts on “Gedigte Omnibus: Rooi Aarde en Droomland toe”
Julie 17, 2015 at 5:38 nm
Dis pragtig! Mal oor die foto van jou by daardie muur.Wat staan op die eerste reel van daardie graf.Ek kan dit nie mooi uitmaak nie.Die res van die geskrif maak my so hartseer en nostalgies.
Julie 17, 2015 at 7:07 nm
“Liefling Kindjie Liostraal Wenk” dis wat ek kan uitmaak… Hartseer woorde mmar ek wou juis die foto by my gedig sit as kontras. Want dood is die ewige slaap, waar geen pyn en probleme is nie, en slaap ‘n tyd van rus na al die dag se probleme.
Ek wonder wat die ‘Liostraal’ woord beteken want dis hoe ek dit lees. Dlak beteken dit ‘lewensstraal’ of iets
Ek is self mal oor die murasie foto met my. 🙂
Julie 17, 2015 at 8:50 nm
Is dit nie dalk ligstraal nie?Die g is dalk effens verweerd.Dis ‘n baie besondere geskrif.
Julie 17, 2015 at 8:54 nm
kan wees. Dis hoe dit lyk op die foto. Ligstraal is die beste wat mens kan uitmaak
Julie 17, 2015 at 8:55 nm
Eintlik lyk dit soos liostraal…ek het nou nie my verklarende woordeboek nie…”wenk” is die Nederlands vir “wink”.Wat ookal,dis baie gepas by jou gedig.
Julie 17, 2015 at 9:33 nm
Dankie 🙂 ek het gedink die prentjie en my gedig ‘kliek’ net en is bly iemand sien dit raak 🙂
Julie 17, 2015 at 8:00 nm
Ek hou daarvan dat jy klaasvakie ‘n bitterbek noem….dis ‘n oulike vergelyking 🙂
En ‘Rooi Aarde’ is hartvat woorde. Steek jy nog sulke woorde weg?
Julie 17, 2015 at 8:53 nm
Dankie. Ek het gedink dis ‘n ander uitkyk op Klaasvakie vir ‘n slag 😉
Wie weet wat ek alles wegsteek 😉